# PRILOG 4 – PRIJEDLOG UGOVORA

**GRAD POREČ – PARENZO**, Obala maršala Tita 5, 52440 Poreč - Parenzo, OIB: 41303906494kojeg zastupa gradonačelnik Loris Peršurić (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kojeg zastupa direktor \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvršitelj)

zaključuju sljedeći

**UGOVOR**

**ZA PRUŽANJE USLUGE VODITELJA PROJEKTA IZVOĐENJA RADOVA IZGRADNJE I OPREMANJA DJEČJEG VRTIĆA VARVARI**

**PREDMET UGOVORA**

**Članak 1.**

Predmet ovog Ugovora je pružanje usluge vođenja projekta izvođenja radova izgradnje i opremanja dječjeg vrtića Varvari (dalje: Projekt), a sve prema provedenom postupku jednostavne nabave Evidencijski broj: 131/2023 i Odluci Gradonačelnika o odabiru najpovoljnije ponude KLASA: \_\_\_\_\_\_\_\_\_\_\_, URBROJ: \_\_\_\_\_\_ od \_\_\_\_\_. godine te u skladu s ponudom Izvršitelja \_\_\_\_\_\_\_\_ od \_\_\_\_\_\_\_. godine.

Detaljne obveze i opis poslova nalaze se u Projektnom zadatku koji čini sastavni dio ovog Ugovora (Prilog 1).

**Članak 2.**

Temeljem ponude Izvršitelja iz članka 1. ovog Ugovora, imenovana stručna osoba za provedbu ovog Ugovora je:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Stručnjak treba biti u mogućnosti komunicirati na hrvatskom jeziku i latiničnom pismu. U slučaju da nominirani stručnjak ne poznaju hrvatski jezik i latinično pismo, Izvršitelj je obvezan osigurati prevoditelja o vlastitom trošku.

Osim gore navedenog stručnjaka, Izvršitelj može tijekom provedbe Ugovora angažirati dodatno stručno osoblje i logističku podršku u skladu s opsegom i potrebama, pod uvjetom da se ne mijenja opseg i sadržaj usluge te ugovorena cijena.

U slučaju da se ukaže potreba zamjene imenovanih stručnjaka iz ovog Ugovora, potrebno je ishoditi prethodnu suglasnost Naručiteljanavodeći detalje o kadru koji se namjerava uvesti u izvršenje Ugovora. Predloženi drugi stručnjak mora imati sve kvalifikacije, stručnu spremu i iskustvo te mora ispunjavati sve uvjete iz Poziva za dostavu ponuda. Zamjena stručnjaka regulirat će se dodatkom ugovoru.

Ukoliko postoji proturječje između odredbi ovog Ugovora i/ili ponude Izvršitelja i/ili Dokumentacije o nabavi, primijenit će se odredbe ovog Ugovora koje imaju prvenstvenu i jaču pravnu snagu. Isto tako, ukoliko neka pitanja nisu regulirana i/ili sadržana u ponudi Izvršitelja ili Pozivu za dostavu ponuda, a regulirana su odredbama ovog Ugovora, primijenit će se odredbe ovog Ugovora.

**VRIJEDNOST UGOVORA**

**Članak 3.**

Ukupno ugovorena cijena usluga iz članka 1. ovog Ugovora, sukladno ponudi i troškovniku Izvršitelja, iznosi:

**\_\_\_\_\_\_\_\_\_\_\_\_ EUR**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_) bez PDV-a

PDV U iznosu:

sveukupno

**\_\_\_\_\_\_\_\_\_\_\_\_ EUR**

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_) s PDV-om.

Cijena je utvrđena na temelju jediničnih cijena iz ponudbenog troškovnika Izvršitelja. Ugovorne strane suglasne su da su ugovorene jedinične cijene iz troškovnika nepromjenjive, odnosno iste se neće mijenjati niti u slučaju da se nakon sklapanja Ugovora povećaju cijene elemenata na temelju kojih su one određene.

Ugovorni troškovnik je sastavni dio ovog Ugovora (Prilog 2).

**OBVEZE IZVRŠITELJA**

**Članak 4.**

Obveze Izvršitelja po ovom Ugovoru su minimalno sljedeće:

* Razvoj i praćenje Plana provedbe Projekta
* Upravljanje rizicima
* Koordinacija trećih strana
* Administrativno i tehničko upravljanje projektom građenja
* Izvještavanje Naručitelja
* Podrška tijekom revizije i/ili kontrola
* Financijsko praćenje Projekta
* Usluge pravnog savjetovanja
* Zastupanje interesa Naručitelja

Naručitelj povjerava, a Izvršitelj se obvezuje da će, prema uvjetima iz provedenog postupka jednostavne nabave i prihvaćene ponude Izvršitelja iz članka 1. ovog Ugovora izvršiti uslugu prema zahtjevima Naručitelja, s obveznim angažmanom potrebnog broja stručnjaka kako bi predmetna usluga bila završena u zahtijevanom roku i obimu za izvršenje, te osigurati da sve usluge koje su predmet ovog Ugovora izvode stručne osobe koje imaju sva potrebna ovlaštenja sukladno važećim zakonima i drugim propisima.

Izvršitelj se obvezuje pružati usluge stručno i kvalitetno, pridržavajući se svih relevantnih odredbi i propisa koji reguliraju područje projektiranja, stručnog nadzora i građenja, obveza u području prava okoliša, socijalnog i radnog prava, Zakona o obveznim odnosima, podzakonskih akata te ostalih važećih tehničkih normativa i pravila struke, Zakona o javnoj nabavi, Ugovora o dodjeli bespovratnih sredstava za projekte koji se financiraju iz Mehanizma za oporavak i otpornost, Izgradnja dječjeg vrtića u naselju Varvari, NPOO.C3.1.R1-I1.01.0323 (Prilog 3). Trgovački običaji (uzance) se ne primjenjuju.

Izvršitelj izjavljuje i potvrđuje da je prije zaključenja ovog Ugovora upoznat sa svom potrebnom dokumentacijom za izvršenje ugovorenih usluga, da je upoznat s lokacijom obuhvaćenom projektom te da je dobio sve potrebne informacije o svim okolnostima koje mogu utjecati na obavljanje usluga po ovom Ugovoru.

Shodno navedenom, Izvršitelj nema pravo zahtijevati povećanje cijene ili isplatu neke druge naknade pozivajući se da u vrijeme davanja ponude nije bio detaljno upoznat s uvjetima pružanja usluge. Izvršitelj se potpisom ovog Ugovora odriče prava na moguće prigovore s osnova nepoznavanja uvjeta i načina izvršenja usluge.

**OBRAČUN I PLAĆANJE**

**Članak 5.**

Naručitelj će iznos do 90% ukupno ugovorene cijene isplaćivati u jednakim mjesečnim obrocima ovjerenim od strane ovlaštenog predstavnika Naručitelja. Ugovoreni rok usluge definiran je u članku . ovog Ugovora, odnosno 15 mjeseci. Ukupna plaćanja, na temelju sklopljenoga Ugovora, ne smiju prelaziti cijenu ugovorene usluge.

Preostali iznos od 10% isplatit će se po završetku svih radova i poslova vezanih uz izgradnju i opremanje dječjeg vrtića Varvari, odnosno do ishođenja uporabne dozvole i zaprimanja završnog izvještaja Izvršitelja.

Naručitelj će dostavljene račune ovjeriti ili osporiti u roku od 15 (petnaest) dana od dana primitka, te ovjereni i neprijeporni dio isplatiti u roku od 30 (trideset) dana od dana zaprimanja računa.

Sukladno Zakonu o izdavanju elektroničkog računa u javnoj nabavi („Narodne novine“ broj 94/18.), od 1.7.2019. godine računi se dostavljaju isključivo u elektroničkom obliku. Računi se dostavljaju elektronički. Račun se smatra zaprimljen kada je evidentirano na poslužitelju naručitelja da je račun zaprimljen.

Predujam je isključen, kao i traženje sredstava osiguranja plaćanja od strane gospodarskog subjekta.

Na zakašnjele uplate odabrani ponuditelj ima pravo korisniku obračunati zakonsku zateznu kamatu.

**Članak 5.a. (opcija)**

Ako se dio Ugovora o javnoj nabavi daje u podugovor, tada za usluge koje će izvršiti podugovaratelj, Naručitelj neposredno plaća podugovaratelju:

Naziv podugovaratelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa za dostavu pošte (ako je različita od adrese sjedišta):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Br. računa: IBAN HR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba/e: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o dijelu Ugovora koji se daje u podugovor (predmet, financijski dio i njegov udio u ukupnom Ugovoru): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sudjelovanje podugovaratelja ne utječe na odgovornost Izvršitelja za izvršenje ovog Ugovora.

**ROK ISPUNJENJA USLUGA**

**Članak 6.**

Rok pružanja usluge iz članka 1. ovog Ugovora počinje teći od dana pisane Obavijesti o uvođenju u posao koju dostavlja Naručitelj i traje za čitavo vrijeme izvođenja radova i opremanja.

Usluga će se smatrati u cijelosti uredno izvršenom danom uspješno izvršenog tehničkog pregleda, dobivanja uporabne dozvole i dovršetka opremanja dječjeg vrtića Varvari.

Predviđeno trajanje ugovora o provedbi usluge Voditelja projekta iznosi okvirno 15 (petnaest) mjeseci od uvođenja u posao. U slučaju da dođe do vremenskog produženja trajanja Projekta, do i uključivo 10% trajanja, bez obzira na uzrok produženja, Izvršitelj će biti dužan prilagoditi se ovoj situaciji i nema pravo dodatnog potraživanja radi ovako produženog roka.

U slučaju da dođe do vremenskog produženja trajanja Projekta, preko 10% trajanja te da produženje ugovora o radovima nije uzrokovano postupanjem Izvršitelja, Izvršitelj će biti dužan prilagoditi se ovoj situaciji i ima pravo dodatnog potraživanja radi ovako produženog roka.

Potraživani iznos u ovom slučaju počinje teći od dana produženja vremenskog trajanja preko 10% trajanja (16,5 mjeseci), te su ugovorne strane suglasne da se iznos izračunava na način da se ugovorna vrijednost iz ugovornog troškovnika podijeli s ugovorenim danima trajanja ovog Ugovora kako bi se dobio iznos dnevnog obroka. Ta je vrijednost referentna za daljnji obračun po svakom danu produženja ovog Ugovora koji je definiran produženjem preko 10% trajanja, a Izvršitelj će Naručitelju dostavljati eRačun na mjesečnoj bazi sve do završetka izvođenja radova, odnosno do uspješno izvršene primopredaje objekta.

Tijekom faze projektiranja, Izvršitelj je dužan prisustvovati na sastancima s Radnom skupinom najmanje dva puta mjesečno, a po potrebi i/ili pozivu Naručitelja i češće. Tijekom faze građenja, Izvršitelj je dužan kontinuirano, najmanje dva puta mjesečno, a po potrebi i/ili pozivu Naručitelja i češće, prisustvovati na gradilištu, te prilagoditi svoje radno vrijeme radnom vremenu izvođača radova pri čemu nema pravo na dodatnu naknadu s tog naslova. Izvršitelj je dužan voditi evidencije prisutnosti svojih stručnjaka na gradilištu i priložiti ih uz situacije (eRačune) koje izdaje Naručitelju. Evidencijama prisutnosti dužan je nedvojbeno dokazati kontinuiranu prisutnost stručnjaka na gradilištu. Ukoliko Izvršitelj ne bude izvršavao svoju obvezu u pogledu prisustvovanja stručnjaka na gradilištu, Naručitelj će ga upozoriti pisanim putem (putem e-maila), pri čemu će se ovaj Ugovor smatrati raskinutim nakon trećeg pisanog upozorenja Naručitelja o neizvršavanju ugovorenih usluga, bez obzira što je temeljem prethodnih pisanih upozorenja Izvršitelj ispravio nedostatke na koje ga je pisanim putem upozorio Naručitelj.

U slučaju da propusti Izvršitelja ozbiljno utječu na pravilno i pravodobno izvršavanje preuzetih obveza iz ovog Ugovora, Naručitelj može raskinuti ovaj Ugovor bez za njega štetnih posljedica.

**JAMSTVA**

**Članak 7.**

Izvršitelj se obvezuje u roku od 15 (petnaest) dana od potpisa ovog Ugovora predati Naručitelju jamstvo za uredno ispunjenje ugovora u obliku \_\_\_\_\_\_\_\_\_\_\_\_\_\_\_ te u visini od 10% ugovorene cijene bez PDV-a. Jamstvo mora biti s rokom valjanosti koje je minimalno 90 (devedeset) dana dulji od roka određenog za izvršenje pružanja usluga, a koje Naručitelj može naplatiti u slučaju neurednog ispunjenja Ugovora (jamstvo za slučaj povrede određenih ugovornih obveza). Izvršitelj može kao jamstvo za uredno ispunjenje ugovora uplatiti novčani polog na račun Naručitelja.

Na zahtjev Naručitelja, Izvršitelj će produžiti rok jamstva za uredno ispunjenje ugovora.

Naručitelj se obvezuje Izvršitelju vratiti navedeno jamstvo po izvršenju svih poslova, odnosno po ispunjenu ugovornih obveza.

**DRUGA MEĐUSOBNA PRAVA I OBVEZE**

**Članak 8.**

U cilju što uspješnije realizacije ovog Ugovora, ugovorne strane utvrđuju daljnja prava i obveze:

**Naručitelj:**

* Naručitelj će imenovati osobu koja će biti njegov predstavnik tijekom provedbe ovog Ugovora. Predstavnik Naručitelja će u ime Naručitelja komunicirati s Izvršiteljem.
* Izvršitelju će u najkraćem mogućem roku i bez dodatne naknade staviti na raspolaganje sve informacije i dokumente koje posjeduje, a koji su vezani uz izvršenje usluga.
* Odgovoriti će u najkraćem mogućem roku na sve službene upite Izvršitelja.

**Izvršitelj:**

* Izvršitelj je dužan u svako doba djelovati nepristrano u skladu s kodeksom ponašanja svoje profesije kao i s potrebnom diskrecijom. Suzdržavat će se od javnih izjava u vezi s projektom ili pruženim uslugama bez prethodnog pristanka Naručitelja. Naručitelja neće ni na koji način obvezati bez njegova prethodnog pismenog pristanka, te će tu obvezu jasno dati do znanja trećim osobama.
* Izvršitelj će poštivati ljudska prava te će učiniti sve da ne povrijedi političku, kulturnu i vjersku praksu koja prevladava u Republici Hrvatskoj.
* Izvršitelj neće zlorabiti dane mu ovlasti za osobni probitak. Neće primati niti pristati primiti od bilo koga ili ponuditi nekoj osobi ili pribaviti za neku osobu, dar, naknadu, proviziju ili protuuslugu bilo koje vrste kao nagradu za pružanje ili propuštanje nekog čina u vezi s izvršenjem ovog Ugovora ili za pokazivanje naklonosti ili nenaklonosti prema bilo kojoj osobi u vezi s ovim Ugovorom. Izvršitelj će poštivati sve relevantne zakone i pozitivne propise koji se odnose na borbu protiv mita i korupcije.
* Ako bilo koji nepredviđeni događaj, djelovanje ili previd, izravno ili neizravno ometaju izvršavanje ugovora, bilo djelomično ili u potpunosti Izvršitelj će bez odgode i na vlastitu inicijativu obavijestiti Naručitelja.

**PRAVO NA RASKID UGOVORA**

**Članak 9.**

Naručitelj ima pravo raskinuti ovaj Ugovor pismenom obavijesti Izvršitelju:

* ako dođe u situaciju da ne može više izvršavati svoje obveze prema ovom Ugovoru,
* u slučaju da Izvršitelj propusti kontinuirano izvršavati obveze iz ovog Ugovora,
* svojom radnjom ili propustom prouzroči zastoj ili usporenje usluga/radova,
* odbija ili zanemaruje provesti naloge koje mu daje Naručitelj,
* podugovara usluge bez suglasnosti Naručitelja,
* nije u mogućnosti dati prikladnu zamjenu za stručnjaka,
* ukoliko je Izvršitelj odgovoran za značajan profesionalni propust kojeg Naručitelj može dokazati.

Naručitelj je obvezan raskinuti Ugovor o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi (NN 120/16 i 114/22),
2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavak 1. Zakona o javnoj nabavi (NN 120/16 i 114/22),
3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,
4. se ugovor nije trebao dodijeliti ugovaratelju zbog ozbiljne povrede odredaba Zakona o javnoj nabavi (NN 120/16 i 114/22), a koja je utvrđena pravomoćnom presudom nadležnog upravnog suda.

U slučaju raskida Ugovora iz razloga navedenih u stavku 1 ovog članka, Naručitelj će platiti Izvršitelju samo izvršene usluge umanjene za troškove i štetu koju Naručitelj trpi zbog raskida Ugovora. Naručitelj ima pravo potraživati od Izvršitelja i naknadu štete koja mu je nastala zbog raskida. Izvršitelj snosi sve troškove vezane uz raskid Ugovora. Pravo Naručitelja na naknadu štete nema utjecaja na ostala prava koja Naručitelj ostvaruje sukladno ovom Ugovoru.

Naručitelj ima pravo raskinuti ovaj Ugovor u slučaju da se iz bilo kojeg razloga raskine Ugovor o radovima koji su predmet usluge po ovom Ugovoru. U tom slučaju Naručitelj je obvezan platiti Izvršitelju samo usluge izvršene do raskida Ugovora.

**VIŠA SILA**

**Članak 10.**

Neće se smatrati da ijedna strana krši svoje obveze prema ovom Ugovoru ako je izvršavanje takvih obveza spriječeno okolnostima više sile do kojih dođe nakon što ovaj Ugovor stupi na snagu.

Izraz viša sila, kao što ga se ovdje koristi, pokriva sve nepredviđene događaje koji onemogućuju Izvršitelja u izvršenju usluga, a koji nisu pod kontrolom bilo koje strane te koje ispravno postupanje obiju strana ne može prevladati, kao što su štrajkovi, izgredi, nemiri i neredi od strane osoba koje nisu osoblje Izvršitelja, ratovi (bilo da su objavljeni ili ne), blokade, ustanci, pobune, epidemije, odroni tla, potresi, oluje, gromovi, poplave, građanski nemiri ili eksplozije.

Bez obzira na odredbe ovog Ugovora, Izvršitelj neće biti odgovoran zbog kršenja ili neizvršenja ovog Ugovora u opsegu u kojem je kršenje ili neizvršenje rezultat događaja više sile.

Ako bilo koja od strana bude smatrala da je došlo do okolnosti više sile koja može utjecati na izvršavanje njezinih obveza, ona će smjesta o tome obavijestiti drugu stranu dajući pojedinosti o prirodi, vjerojatnom trajanju te vjerojatnim učincima tih okolnosti. Osim ako Naručitelj ne naloži drukčije u pisanom obliku, Izvršitelj će nastaviti obavljati svoje obveze prema ovom Ugovoru koliko god to bude razumno izvedivo, te će, po nalogu Naručitelja, tražiti sva razumna alternativna rješenja za ispunjenje Ugovora, na koja neće utjecati događaj više sile.

**POVJERLJIVI PODACI**

**Članak 11.**

Izvršitelju je zabranjeno, bez pisanog pristanka Naručitelja, priopćiti povjerljivi podatak bilo kojoj neovlaštenoj osobi.

Povjerljivim se smatraju oni podaci na čiju je povjerljivost Naručitelj u pisanoj formi ili usmeno upozorio Izvršitelja, podaci koji bi po razumnoj ocjeni dobrog stručnjaka mogli prouzročiti štetne posljedice Naručitelju, te podaci koji su po važećim propisima povjerljivi.

Izvršitelj odgovara Naručitelju za svoje sadašnje i bivše suradnike zbog povrede odredbi ovog članka.

Izvršitelj ne može prenijeti ovaj Ugovor trećoj osobi. Takav prijenos nema učinka.

Pokušaj prijenosa ovog Ugovora protivno prethodnoj odredbi, ovlašćuje Naručitelja na jednostrani raskid ovog Ugovora pisanom izjavom i na traženje naknade štete po odredbama članka 9. ovog Ugovora.

# ZAVRŠNE ODREDBE

**Članak 12.**

Istodobne ili kasnije usmene pogodbe o sporednim točkama o kojima u Ugovoru nije ništa rečeno i istodobne ili kasnije usmene pogodbe kojima se smanjuju ili olakšavaju obveze jedne ili obiju ugovornih strana, nemaju učinka.

Ovaj Ugovor stupa na snagu danom potpisa po ugovornim stranama. Ako su ugovorne strane Ugovor potpisale na različiti dan, danom potpisivanja se smatra dan na koji je Ugovor potpisala posljednja ugovorna strana.

Ovaj Ugovor prestaje ispunjenjem ugovornih obveza obiju ugovornih strana.

Č**lanak 13.**

Za sve odnose i slučajeve koji nisu uređeni ovim Ugovorom, primjenjivat će se odredbe važećeg Zakona o gradnji, Zakona o zaštiti na radu, Zakona o obveznim odnosima i odredbe drugih relevantnih zakona.

Eventualne izmjene i dopune ovog Ugovora smatrati će se pravovaljanima samo ako su sačinjene u pisanom obliku i priznate potpisom ugovornih strana.

Eventualne sporove koji bi nastali zbog neispunjavanja obveza preuzetih ovim Ugovorom ili radi različitog tumačenja pojedinih odredbi, ugovorne strane će pokušati riješiti dogovorom.

Ugovorne su strane suglasne da u sporovima koji se ne budu mogli riješiti sporazumno, odlučuje stvarno nadležni sud prema sjedištu Naručitelja.

**Članak 14.**

Ovaj Ugovor sačinjen je u 6 (šest) istovjetnih primjeraka od čega 4 (četiri) primjerka zadržava Naručitelja, a 2 (dva) primjerka Izvršitelj.

**Članak 15.**

Sastavni dio ovog Ugovora čini:

Prilog 1: Projektni zadatak,

Prilog 2: Troškovnik

Prilog 3: Ugovor o dodjeli bespovratnih sredstava, NPOO.C3.1.R1-I1.01.0323

|  |  |  |
| --- | --- | --- |
| KLASA: URBROJ:U Poreču – Parenzo, \_\_\_\_ .2023.g. |  | Broj:U \_\_\_\_\_\_\_\_\_\_\_\_\_\_, \_\_\_\_\_\_2023.g. |
|  |  |  |
| NARUČITELJ: |  | IZVRŠITELJ: |
| Gradonačelnik |  |  |
| Loris Peršurić |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |